Aquesta vesprada es celebrarà la presentació de la reedició del llibre "El Palacio Señorial de Alaquàs"
28/02/2005 18:26:00

# Aquesta vesprada es celebrarà la presentació de la reedició del llibre "El Palacio Señorial de Alaquàs"

*   28/02/2005 18:26:00
*   [Imprimir](#)
*   Compartir
*    https://www.alaquas.org/documento.asp?id\_do=9544

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9544%2F0&title=Ajuntament%20d%27Alaqu%C3%A0s.%20Premsa.Aquesta%20vesprada%20es%20celebrar%C3%A0%20la%20presentaci%C3%B3%20de%20la%20reedici%C3%B3%20del%20llibre%20%22El%20Palacio%20Se%C3%B1orial%20de%20Alaqu%C3%A0s%22)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9544/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9544/9544_Form_4.jpg)](https://www.alaquas.org/ficheros/documentos/2005/2/9544/9544_Form_10.jpg "<a href='https://www.alaquas.org/ficheros/documentos/2005/2/9544/9544_Form_10.jpg' target=_blank><i class='fa fa-external-link' aria-hidden='true'></i>.Aquesta vesprada es celebrarà la presentació de la reedició del llibre \"El Palacio Señorial de Alaquàs\"</a>")

A continuació hi haurà un concert a càrrec del grup Diatessaron, que donarà inici a la programació musical del Castell d'Alaquàs per a l'any 2005

La programació cultural i musical torna al claustre del Castell d'Alaquàs hui dilluns 28 de febrer. A partir de hui, el monument històric acull tota una intensa programació artística, mostra de la ferma intenció, per part de l'Ajuntament d'Alaquàs, de continuar fent d'aquest espai un referent cultural de primer ordre a tota la Comunitat Valenciana i on tinguen cabuda tot tipus d'activitats culturals com ara concerts, exposicions i activitats d'animació per als xiquets i xiquetes.

Aquesta programació començarà aquesta vesprada a les 19:30 hores amb la Presentació de la reedició del llibre "El Palacio Señorial de Alaquàs" del professor José M. Manuel Pérez i Vicente Ferrán Salvador. "Aquest llibre ha vist la llum en tres ocasions: la primera d'elles el 1992, quan va ser escrit; la segona el 1982, en el quart centenari de l'inici de la construcció del Castell, i la tercera el 2004, la primera vegada en la història des que el Monument és propietat pública i ha esdevingut en un centre de cultura al servei dels alaquasers i les alaquaseres, i de la societat en general."

Aquesta edició vol ser el primer exemplar d'una sèrie que s'ampliarà amb publicacions anuals i que tractaran els aspectes arquitectònics, històrics, polítics, socials i econòmics més rellevants d'aquest monument.

A continuació hi haurà un concert a càrrec del grup Diatessaron, una agrupació musical catalana especialitzada en la recuperació de música antiga que combina improvisacions amb músiques medievals de J. Van Eyck i de J. Ph. Rameau. La intenció d'aquesta formació nascuda l'any 2002 és promocionar i donar a conèixer dos tipus diferents de repertori. D'una banda la música vocal antiga de les èpoques renaixentista i barroca, i d'altra, la música contemporània dels segles XX i XXI.

Els concerts continuaran el divendres 11 de març amb l'actuació de Quique González i Los Secretos. El dissabte 9 d'abril actuarà Julieta Venegas i el dissabte 28 de maig li arribarà el torn a Jordi Savall. La programació musical la tancarà Pasión Vega el divendres 24 de juny.